Camelus
Camelus bactrianus in Mongolia visus Animalia — Chordata Classis : Mammalia  Ordo : Artiodactyla  Familia : Camelidae  Genus : Camelus  Linnaeus, 1758     Subdivisiones: Species * Camelus bactrianus Camelus dromedarius Camelus (nomen a Linnaeo anno 1758 statutum) est genus mammalium quorum duae species hodie vivae agnoscuntur, ambae hominibus utiles: onera enim necnon homines ipsos transportare possunt, dies aliquot per regiones aridis et desertis sine necessitate bibendi euntes. Camelus bactrianus e media Asia oritur, C. dromedarius ex Arabia et Africa Septentrionali. Hi singulas habent in dorso gibbas, illi binas. Cum vocem suam edunt cameli blatterare dicuntur Nomen Graecum et mox Latinum "κάμηλος, camēlus" e lingua Semitica quadam mutuatum est (cf. Arabice جمل, Hebraice גמל gamal). Hoc nomen a scriptoribus classicis ambobus "generibus" attribuitur quae Aristoteles Graece, Plinius maior Latine distinxit. Linnaeus igitur, qui hoc genus anno 1658 definivit, idem nomen selegit duasque species omnibus cognitas enumeravit.